**SÚHRN CHARAKTERISTICKÝCH VLASTNOSTÍ LIEKU**

**1. NÁZOV VETERINÁRNEHO LIEKU**

Clavaseptin 62,5 mg ochutené tablety pre psov a mačky

Amoxicillinum / acidum clavulanicum

**2. KVALITATÍVNE A KVANTITATÍVNE ZLOŽENIE**

Jedna tableta obsahuje:

**Účinné látky:**

Amoxicillinum (ut amoxicillinum trihydricum) 50 mg

Acidum clavulanicum (ut potassium) 12,5 mg

**Pomocné látky:**

Hnedý oxid železitý (E172) 0,120 mg

Úplný zoznam pomocných látok je uvedený v časti 6.1.

**3. LIEKOVÁ FORMA**

Tableta.

Béžová tableta s ryhou, ktorá môže byť rozdelená na dve rovnaké časti.

**4. KLINICKÉ ÚDAJE**

**4.1 Cieľové druhy**

Psy a mačky.

**4.2 Indikácie na použitie so špecifikovaním cieľových druhov**

Psy: liečba alebo adjuvantná liečba periodontálnych infekcii spôsobených baktériami citlivými na amoxicilín v kombinácii s kyselinou klavulánovou, tj. *Pasteurella* spp., *Streptococcus* spp. a *Escherichia coli*.

Mačky: liečba kožných infekcii (vrátane poranení a abscesov) spôsobených baktériami citlivými na amoxicilín v kombinácii s kyselinou klavulánovou, tj. *Pasteurella* spp., *Staphylococcus* spp., *Streptococcus* spp. a *Escherichia coli*.

**4.3 Kontraindikácie**

Nepoužívať v prípadoch precitlivenosti na penicilíny alebo iné látky zo skupiny beta-laktámov alebo na niektorú z pomocných látok.

Nepodávať pieskomilom, morčatám, škrečkom, králikom a činčilám.

Nepodávať koňom a prežúvavcom.

Nepoužívať u zvierat s vážnou dysfunkciou obličiek sprevádzanou anúriou alebo oligúriou.

Nepoužívať v prípade známej rezistencie na kombináciu amoxicilínu a kyseliny klavulánovej.

**4.4 Osobitné upozornenie pre každý cieľový druh**

Nie sú.

**4.5 Osobitné bezpečnostné opatrenia na používanie**

Osobitné bezpečnostné opatrenia na používanie u zvierat

U zvierat s poškodením funkcie pečene a obličiek by mal veterinárny lekár posúdiť riziká a prínosy liečby a starostlivo vyhodnotiť dávkovanie.

Pri použití u malých bylinožravcov iných ako uvedených v bode 4.3 je potrebné postupovať obozretne.

Použitie lieku by malo byť založené na testovaní citlivosti.

Použitie lieku v rozpore s pokynmi uvedenými v SPC môže zvýšiť prevalenciu baktérií rezistentných voči amoxicilínu/kyseline klavulánovej a môže znížiť účinnosť liečby inými ß-laktámovými antibiotikami v dôsledku možnosti skríženej rezistencie. Pri používaní lieku zohľadniť národnú a miestnu antimikrobiálnu politiku.

Osobitné bezpečnostné opatrenia, ktoré má urobiť osoba podávajúca liek zvieratám

Penicilíny a cefalosporíny môžu spôsobiť precitlivenosť (alergiu) po náhodnej injekčnej aplikácii, vdýchnutí, požití alebo po kontakte s pokožkou. Precitlivenosť na penicilíny môže viesť k skríženým reakciám s cefalosporínmi a naopak. Alergické reakcie na tieto látky môžu byť v niektorých prípadoch vážne.

1. Nepracujte s týmto liekom, pokiaľ viete, že ste naň citlivý alebo pokiaľ vám bolo odporučené, aby ste s podobnými liekmi nemanipulovali.

2. Manipulujte s týmto liekom s maximálnou opatrnosťou, aby ste predišli kontaminácii, a dodržujte všetky odporúčané preventívne opatrenia.

3. Pokiaľ sa u vás po kontaminácii objavia príznaky ako je kožná vyrážka, vyhľadajte lekársku pomoc a ukážte lekárovi toto upozornenie.

Medzi vážnejšie príznaky patrí opuch tváre, pier a očí a problémy pri dýchaní, ktoré vyžadujú okamžité lekárske ošetrenie.

Po manipulácii s tabletami si umyte ruky.

**4.6 Nežiaduce účinky (frekvencia výskytu a závažnosť)**

Veľmi vzácne sa môže vyskytnúť zvracanie alebo hnačka. Liečba môže byť prerušená v závislosti na závažnosti nežiaducich účinkov a zhodnotenia prínosu/ rizika liečby, ktoré posúdi veterinárny lekár.

Veľmi vzácne sa tiež môžu vyskytnúť hypersenzitívne reakcie (alergické kožné reakcie, anafylaxia). V takýchto prípadoch je potrebné prerušiť liečbu a zahájiť symptomatickú liečbu.

Frekvencia výskytu nežiaducich účinkov sa definuje použitím nasledujúceho pravidla:

* veľmi časté (nežiaduce účinky sa prejavili u viac ako 1 z 10 liečených zvierat)
* časté (u viac ako 1 ale menej ako 10 zo 100 liečených zvierat)
* menej časté (u viac ako 1 ale menej ako 10 z 1 000 liečených zvierat)
* zriedkavé (u viac ako 1 ale menej ako 10 z 10 000 liečených zvierat)
* veľmi zriedkavé (u menej ako 1 z 10 000 liečených zvierat, vrátane ojedinelých hlásení).

**4.7 Použitie počas gravidity, laktácie, znášky**

Bezpečnosť lieku počas gravidity a laktácie nebola stanovená. Laboratórne štúdie u potkanov nepreukázali teratogénne, fetotoxické či maternotoxické účinky. Použiť len po zhodnotení prínosu/rizika zodpovedným veterinárnym lekárom.

**4.8 Liekové interakcie a iné formy vzájomného pôsobenia**

Baktericídny účinok amoxicilínu môže byť znížený súčasným použitím bakteriostatických látok ako sú makrolidy, tetracyklíny, sulfónamidy a chloramfenikol.

**4.9 Dávkovanie a spôsob podania lieku**

Na perorálne podanie.

Na zaistenie podania správnej dávky je potrebné čo najpresnejšie stanoviť hmotnosť zvieraťa, aby nedošlo k poddávkovaniu.

Odporúčaná dávka lieku je 10 mg amoxicilínu/ 2,5 mg kyseliny klavulánovej na 1 kg živej hmotnosti dvakrát denne perorálne u psov a mačiek, tj. 1 tableta na 5 kg živej hmotnosti každých 12 hodín podľa nasledujúcej tabuľky:

|  |  |
| --- | --- |
| Živá hmotnosť (kg) | Počet tabliet dvakrát denne |
| 1,0- 2,5 | ½ |
| 2,6- 5,0 | 1 |
| 5,1- 7,5 | 1 ½ |
| 7,6- 10,0 | 2 |

V prípade vážnych infekcií je možné dávku zdvojnásobiť na 20 mg amoxicilínu/5 mg kyseliny klavulánovej/kg živej hmotnosti dvakrát denne.

Dĺžka liečby:

- 7 dní pri liečbe periodontálnych infekcií u psov.

- 7 dní pri liečbe kožných infekcií u mačiek (vrátane poranení a abscesov). Klinický stav zvieraťa by mal byť skontrolovaný po 7 dňoch. V prípade nutnosti je liečba predĺžená o ďalších 7 dní.

Niektoré prípady kožných infekcií môžu vyžadovať dlhšie trvanie liečby, čo je na zvážení veterinárneho lekára.

4.10 Predávkovanie (príznaky, núdzové postupy, antidóta) ak sú potrebné

Pri trojnásobku odporúčanej dávky podávanej počas 28 dní bolo u mačiek pozorované zníženie hodnôt cholesterolu a epizódy zvracania a u psov hnačka. V prípade predávkovania sa odporúča zahájiť symptomatickú liečbu.

**4.11 Ochranná (-é) lehota (-y)**

Netýka sa.

**5. FARMAKOLOGICKÉ VLASTNOSTI**

Farmakoterapeutická skupina: antibakteriálny liek na systémové použitie; amoxicilín a enzýmový inhibítor.

ATCvet kód: QJ01CR02

**5.1 Farmakodynamické vlastnosti**

Amoxicilín je aminobenzylpenicilín zo skupiny beta-laktámových penicilínov, ktorý bráni tvorbe bunkovej steny tým, že narušuje poslednú fázu syntézy peptidoglykánov.

Kyselina klavulánová je ireverzibilný inhibítor vnútrobunkových a mimobunkových beta-laktamáz, ktorý chráni amoxicilín pred deaktiváciou týmito enzýmami.

Amoxicilín/klavulanát má široké spektrum aktivity a pôsobí proti beta-laktamázu produkujúcim gram-pozitívnym aj gram-negatívnym aeróbom, fakultatívnym anaeróbom a obligátnym anaeróbom.

Podľa dokumentu CLSI VET01-S2 sú hraničné hodnoty amoxicilínu / kyseliny klavulanovej pre infekcie kože a mäkkých tkanív mačiek a pre nasledujúce organizmy (*Staphylococcus* spp., *Streptococcus* spp., *Escherichia coli* a *Pasteurella multocida*): citlivé: MIC <0,25 / 0,12 µg / ml, rezistentné: MIC> 1 / 0,5 µg / ml.

Ak neexistujú špecifické veterinárne hraničné hodnoty, mohli by sa pre akýkoľvek iný druh zvieracieho druhu / bakteriálneho druhu / typu infekcie použiť nasledujúce humánne hraničné body (dokument M100-S):

Stafylokoky: citlivé: MIC <4/2 µg / ml, rezistentné: MIC> 8/4 µg / ml

Iné organizmy: citlivé: MIC <8/4 µg / ml, rezistentné: MIC> 32/16 µg / ml

Pes: periodontálne infekcie v Európe (izoláty z roku 2002 z Francúzska, Nemecka a Belgicka) kombinácia amoxicilín / kyselina klavulanová v pomere 2/1 vykázala nasledujúce údaje o citlivosti:

*Pasteurellaceae*: MIC90: 0,4/0,2 µg/ml,

*Streptococcus* spp.: MIC90: 0,4/0,2 µg/ml,

*Escherichia coli*: MIC90: 5,3/2,6 µg/ml,

Pri dermatologických infekciách u mačiek a psov v Európe (izoláty z rokov 2010 až 2013 z Holandska, Francúzska, Nemecka, Spojeného kráľovstva a Belgicka) kombinácia amoxicilín / kyselina klavulanová v pomere 2/1 preukázala nasledujúce údaje o citlivosti:

|  |  |  |  |  |
| --- | --- | --- | --- | --- |
| Obdobie 2010-2013 | n | Rozsah MIC (µg/ml) | MIC50 (µg/ml) | MIC90 (µg/ml) |
| *Pasteurella multocida* | 4-17 | 0,06/0,03 – 0,5/0,25 | 0,166/0,0832 | 0,232/0,1162 |
| *Staphylococcus spp* | 29-33 | 0,06/0,03 - 32/16 | 0,102/0,051 – 0,170/0,085 - | 0,835/0,418 – 11,578/5,789 |
| *Streptococcus spp1* | 11-12 | 0,015/0,008-  0,03/0,015 | 0,013/0,006 – 0,027/0,014 | 0,023/0,012 – 0,027/0,014 |
| *Escherichia coli* | 1-4 | 1/0.5 - 64/32 | ND | ND |

*1 hodnoty MIC stanovené v rokoch 2012 a 2013;*

*2 Hodnoty MIC50 a MIC90 bolo možné určiť až v roku 2013;*

*ND: Neurčené kvôli malej veľkosti vzoriek*

Rezistencia voči beta-laktámovým antibiotikám je sprostredkovaná predovšetkým beta-laktamázami, ktoré hydrolyzujú antibiotiká ako je amoxicilín.

Citlivosť a rezistencia vzoriek môže kolísať v závislosti na geografických podmienkach

a bakteriálnych kmeňoch a môže sa meniť s časom.

**5.2 Farmakokinetické údaje**

Po perorálnom podaní odporúčanej dávky u psov a mačiek sa amoxicilín a kyselina klavulánová rýchlo vstrebávajú. U psov sú maximálne koncentrácie amoxicilínu v plazme v hodnote 8,5 µg/ml dosiahnuté za 1,4 hodiny a maximálne koncentrácie kyseliny klavulánovej v plazme v hodnote 0,9 µg/ml za 0,9 hodiny. Polčas rozpadu pre obidve látky je u psov 1 hodina.

U mačiek sú maximálne koncentrácie amoxicilínu v plazme v hodnote 6,6 µg/ml dosiahnuté za 1,8 hodiny a maximálne koncentrácie kyseliny klavulánovej v plazme v hodnote 3,7 µg/ml za 0,75 hodiny. Polčas rozpadu pre obidve látky je u mačiek 1 až 2 hodiny.

Eliminácia látok z organizmu je taktiež rýchla. 12 % amoxicilínu a 17 % kyseliny klavulánovej sa vylučuje močom. Zostatok sa vylučuje vo forme inaktívnych metabolitov.

Po opakovanom podaní odporúčanej dávky u psov a mačiek nedochádza k hromadeniu amoxicilínu či kyseliny klavulánovej a ustálený stav sa dosahuje rýchlo po prvom podaní.

**6. FARMACEUTICKÉ ÚDAJE**

**6.1 Zoznam pomocných látok**

Hnedý oxid železitý E172

Krospovidón

Povidón K25

Oxid kremičitý

Mikrokryštalická celulóza

Pečeňová príchuť

Kvasniová príchuť

Stearan horečnatý

Hypromelóza

**6.2 Závažné inkompatibility**

Nie sú známe.

**6.3 Čas použiteľnosti**

Čas použiteľnosti veterinárneho lieku zabaleného v neporušenom obale: 2 roky.

Čas použiteľnosti po prvom otvorení vnútorného obalu: 16 hodín.

**6.4. Osobitné bezpečnostné opatrenia na uchovávanie**

Uchovávať pri teplote neprevyšujúcej 25°C

Uchovávať v pôvodnom obale.

Polovice tabliet vrátiť späť do blistra a spotrebovať do 16 hodín.

**6.5 Charakter a zloženie vnútorného obalu**

Blister (hliník/hliník) – 10 tabliet v 1 blistri.

Kartónová škatuľka: veľkosti balenia 10, 100, 250, 500 tabliet.

Nie všetky veľkosti balenia sa musia uvádzať na trh.

**6.6 Osobitné bezpečnostné opatrenia na zneškodňovanie nepoužitých veterinárnych liekov, prípadne odpadových materiálov vytvorených pri používaní týchto liekov**

Každý nepoužitý veterinárny liek alebo odpadové materiály z tohto veterinárneho lieku musia byť zlikvidované v súlade s miestnymi požiadavkami.

**7. DRŽITEĽ ROZHODNUTIA O REGISTRÁCII**

Vetoquinol s.r.o., Walterovo náměstí 329/3, 158 00 Praha 5, Česká republika

**8. REGISTRAČNÉ ČÍSLO**

96/068/DC/13-S

**9. DÁTUM PRVEJ REGISTRÁCIE/PREDĹŽENIA REGISTRÁCIE**

Dátum prvej registrácie:

Dátum posledného predĺženia:

**10. DÁTUM REVÍZIE TEXTU**

**ZÁKAZ PREDAJA, DODÁVOK A/ALEBO POUŽÍVANIA**

Výdaj lieku je viazaný na veterinárny predpis.

|  |
| --- |
| **ÚDAJE, KTORÉ MAJÚ BYŤ UVEDENÉ NA VONKAJŠOM OBALE**  **Škatuľka** |

**1. NÁZOV VETERINÁRNEHO LIEKU**

Clavaseptin 62,5 mg ochutené tablety pre psov a mačky

Amoxicillinum / acidum clavulanicum

**2. ÚČINNÉ LÁTKY**

Amoxicillinum (ako amoxicilín trihydrát) 50 mg

Acidum clavulanicum (ako draselná soľ) 12,5 mg

**3. LIEKOVÁ FORMA**

Tableta

**4. VEĽKOSŤ BALENIA**

10,100, 250, 500 tabliet

**5. CIEĽOVÝ DRUH ZVIERAT**

Psy a mačky

**6. INDIKÁCIA (-IE)**

**7. SPÔSOB A CESTA PODANIA LIEKU**

Pred použitím si prečítajte písomnú informáciu pre používateľov.

**8. OCHRANNÁ LEHOTA(-Y)**

Netýka sa.

**9. OSOBITNÉ UPOZORNENIA, AK JE POTREBNÉ**

Penicilíny a cefalosporíny môžu príležitostne spôsobiť vážne alergické reakcie.

Pred použitím si prečítajte písomnú informáciu pre používateľov.

**10. DÁTUM EXSPIRÁCIE**

EXP: {mesiac/rok}

**11. OSOBITNÉ PODMIENKY NA UCHOVÁVANIE**

Uchovávať pri teplote neprevyšujúcej 25°.

Uchovávať v pôvodnom obale.

Čas použiteľnosti po prvom otvorení vnútorného obalu: 16 hodín.

Polovice tabliet vrátiť späť do blistra a spotrebovať do 16 hodín.

**12. OSOBITNÉ BEZPEČNOSTNÉ OPATRENIA NA ZNEŠKODŇOVANIE NEPOUŽITÉHO LIEKU ALEBO ODPADOVÉHO MATERIÁLU, V PRÍPADE POTREBY**

Likvidácia: prečítajte si písomnú informáciu pre používateľov.

**13. OZNAČENIE „LEN PRE ZVIERATÁ“ A PODMIENKY ALEBO OBMEDZENIA TÝKAJÚCE SA VÝDAJA A POUŽITIA, ak sa uplatňujú**

Len pre zvieratá.

Výdaj lieku je viazaný na veterinárny predpis.

**14. OZNAČENIE „UCHOVÁVAŤ MIMO DOHĽADU A DOSAHU DETÍ“**

Uchovávať mimo dohľadu a dosahu detí.

**15. NÁZOV A ADRESA DRŽITEĽA ROZHODNUTIA O REGISTRÁCII**

Vetoquinol s.r.o., Walterovo náměstí 329/3, 158 00 Praha 5, Česká republika

tel. +420 736 622 334, [info.cz@vetoquinol.com](mailto:info.cz@vetoquinol.com)

**16. REGISTRAČNÉ ČÍSLO**

96/068/DC/13-S

**17. ČÍSLO VÝROBNEJ ŠARŽE**

Šarža:

**MINIMÁLNE ÚDAJE, KTORE MAJU BYT UVEDENE NA BLISTROCH ALEBO STRIPOCH**


**Blister**

**1. NÁZOV VETERINÁRNEHO LIEKU**

Clavaseptin 62,5 mg tablety

Amoxicillinum 50 mg

Acidum clavulanicum 12,5 mg

**2. NÁZOV DRŽITEĽA ROZHODNUTIA O REGISTRÁCII**

Vétoquinol

**3. DÁTUM EXSPIRÁCIE**

EXP: {mesiac/rok}

**4. ČÍSLO ŠARŽE**

Lot {číslo}

**5. OZNAČENIE „LEN PRE ZVIERATÁ“**

Len pre zvieratá.

**PÍSOMNÁ INFORMÁCIA PRE POUŽÍVATEĽOV**

**Clavaseptin 62,5 mg ochutené tablety pre psov a mačky**

**1. NÁZOV A ADRESA DRŽITEĽA ROZHODNUTIA O REGISTRÁCII A DRŽITEĽA POVOLENIA NA VÝROBU ZODPOVEDNÉHO ZA UVOĽNENIE ŠARŽE, AK NIE SÚ IDENTICKÍ**

Držiteľ rozhodnutia o registrácii:

Vetoquinol s.r.o., Walterovo náměstí 329/3, 158 00 Praha 5, Česká republika

Výrobca zodpovedný za uvoľnenie šarže:

Vétoquinol, Magny-Vernois, F – 70200 Lure, Francúzsko

**2. NÁZOV VETERINÁRNEHO LIEKU**

Clavaseptin 62,5 mg ochutené tablety pre psov a mačky

Amoxicillinum / acidum clavulanicum

**3. OBSAH ÚČINNEJ LÁTKY(-OK) A INEJ LÁTKY(-OK)**

Jedna tableta obsahuje:

**Účinné látky:**

Amoxicillinum (ut amoxicillinum trihydricum) 50 mg

Acidum clavulanicum (ut potassium) 12,5 mg

**Pomocné látky:**

Hnedý oxid železitý (E172) 0,120 mg

Béžová tableta s ryhou, ktorá môže byť rozdelená na dve rovnaké časti.

**4. INDIKÁCIA(-E)**

Psy: liečba alebo adjuvantná liečba periodontálnych infekcii spôsobených baktériami citlivými na amoxicilín v kombinácii s kyselinou klavulánovou, tj. *Pasteurella* spp., *Streptococcus* spp. a *Escherichia coli*.

Mačky: liečba kožných infekcii (vrátane poranení a abscesov) spôsobených baktériami citlivými na amoxicilín v kombinácii s kyselinou klavulánovou, tj. *Pasteurella* spp., *Staphylococcus* spp., *Streptococcus* spp. a *Escherichia coli*.

**5. KONTRAINDIKÁCIE**

Nepoužívať v prípadoch precitlivenosti na penicilíny alebo iné látky zo skupiny beta-laktámov alebo na niektorú z pomocných látok.

Nepodávať pieskomilom, morčatám, škrečkom, králikom a činčilám.

Nepodávať koňom a prežúvavcom.

Nepoužívať u zvierat s vážnou dysfunkciou obličiek sprevádzanou anúriou alebo oligúriou.

Nepoužívať v prípade známej rezistencie na kombináciu amoxicilínu a kyseliny klavulánovej.

**6. NEŽIADUCE ÚČINKY**

Veľmi vzácne sa môže vyskytnúť zvracanie alebo hnačka. Liečba môže byť prerušená v závislosti na závažnosti nežiaducich účinkov a zhodnotenia prínosu/ rizika liečby, ktoré posúdi veterinárny lekár.

Veľmi vzácne sa tiež môžu vyskytnúť hypersenzitívne reakcie (alergické kožné reakcie, anafylaxia). V takýchto prípadoch je potrebné prerušiť liečbu a zahájiť symptomatickú liečbu.

Frekvencia výskytu nežiaducich účinkov sa definuje použitím nasledujúceho pravidla:

- veľmi časté (nežiaduce účinky sa prejavili u viac ako 1 z 10 zvierat počas jednej liečby)

- časté (viac ako 1 ale menej ako 10 zo 100 zvierat)

- menej časté (u viac ako 1 ale menej ako 10 z 1000 zvierat)

- zriedkavé (u viac ako 1 ale menej ako 10 z 10 000 zvierat)


- veľmi zriedkavé (u menej ako 1 z 10 000 zvierat, vrátane ojedinelých hlásení).

Ak zistíte akékoľvek nežiaduce účinky, aj tie, ktoré už nie sú uvedené v tejto písomnej informácii pre používateľov, alebo si myslíte, že liek je neúčinný, informujte vášho veterinárneho lekára.

Prípadne nežiaduce účinky môžete nahlásiť národnej kompetentnej autorite {www.uskvbl.sk}.

**7. CIEĽOVÝ DRUH**

Psy a mačky.

**8. DÁVKOVANIE PRE KAŽDÝ DRUH, CESTA (Y) A SPÔSOB PODANIA LIEKU**

Na perorálne podanie.

Odporúčaná dávka lieku je 10 mg amoxicilínu/ 2,5 mg kyseliny klavulánovej na 1 kg živej hmotnosti dvakrát denne perorálne u psov a mačiek, tj. 1 tableta na 5 kg živej hmotnosti každých 12 hodín podľa nasledujúcej tabuľky:

|  |  |
| --- | --- |
| Živá hmotnosť (kg) | Počet tabliet dvakrát denne |
| 1,0- 2,5 | ½ |
| 2,6- 5,0 | 1 |
| 5,1- 7,5 | 1 ½ |
| 7,6- 10,0 | 2 |

V prípade vážnych infekcií je možné dávku zdvojnásobiť na 20 mg amoxicilínu/5 mg kyseliny klavulánovej/kg živej hmotnosti dvakrát denne.

Dĺžka liečby:

- 7 dní pri liečbe periodontálnych infekcií u psov.

- 7 dní pri liečbe kožných infekcií u mačiek (vrátane poranení a abscesov). Klinický stav zvieraťa by mal byť skontrolovaný po 7 dňoch. V prípade nutnosti je liečba predĺžená o ďalších 7 dní.

Niektoré prípady kožných infekcií môžu vyžadovať dlhšie trvanie liečby, čo je na zvážení veterinárneho lekára.

**9. POKYN O SPRÁVNOM PODANÍ**

Pre zaistenie správneho dávkovania je nutné s maximálnou presnosťou stanoviť živú hmotnosť zvieraťa, aby nedošlo k poddávkovaniu.

**10. OCHRANNÁ LEHOTA(-Y)**

Netýka sa.

**11. OSOBITNÉ BEZPEČNOSTNÉ OPATRENIA NA UCHOVÁVANIE**

Uchovávať pri teplote neprevyšujúcej 25°C.

Uchovávať v  pôvodnom obale.

Uchovávať mimo dohľadu a dosahu detí.

Čas použiteľnosti po prvom otvorení vnútorného obalu: 16 hodín.

Polovice tabliet vrátiť späť do blistra a spotrebovať do 16 hodín.

Nepoužívať tento veterinárny liek po dátume exspirácie uvedenom na obale po EXP.

Dátum exspirácie sa vzťahuje na posledný deň v uvedenom mesiaci.

**12. OSOBITNÉ UPOZORNENIA**

Osobitné bezpečnostné opatrenia na použitie u zvierat:

U zvierat s poškodením funkcie pečene a obličiek by mal veterinárny lekár posúdiť riziká a prínosy liečby a starostlivo vyhodnotiť dávkovanie.

Pri použití u malých bylinožravcov iných ako uvedených v bode „Kontraindikácie“ je potrebné postupovať obozretne.

Použitie lieku by malo byť založené na testovaní citlivosti.

Nevhodné použitie lieku môže zvýšiť prevalenciu baktérií rezistentných voči amoxicilínu/ kyseline klavulánovej a môže znížiť účinnosť liečby inými ß-laktámovými antibiotikami v dôsledku možnosti skríženej rezistencie. Pri používaní lieku zohľadniť národnú a miestnu antimikrobiálnu politiku.

Osobitné bezpečnostné opatrenia, ktoré má urobiť osoba podávajú liek zvieratám:

Penicilíny a cefalosporíny môžu spôsobiť precitlivenosť (alergiu) po náhodnej injekčnej aplikácii, vdýchnutí, požití alebo po kontakte s pokožkou. Precitlivenosť na penicilíny môže viesť k skríženým reakciám s cefalosporínmi a naopak. Alergické reakcie na tieto látky môžu byť v niektorých prípadoch vážne.

1. Nepracujte s týmto liekom, pokiaľ viete, že ste naň citlivý alebo pokiaľ vám bolo odporučené, aby ste s podobnými liekmi nemanipulovali.

2. Manipulujte s týmto liekom s maximálnou opatrnosťou, aby ste predišli kontaminácii, a dodržujte všetky odporúčané preventívne opatrenia.

3. Pokiaľ sa u vás po kontaminácii objavia príznaky ako je kožná vyrážka, vyhľadajte lekársku pomoc a ukážte lekárovi toto upozornenie.

Medzi vážnejšie príznaky patrí opuch tváre, pier a očí a problémy pri dýchaní, ktoré vyžadujú okamžité lekárske ošetrenie.

Po manipulácii s tabletami si umyte ruky.

Gravidita a laktácia:

Bezpečnosť lieku počas gravidity a laktácie nebola stanovená. Laboratórne štúdie u potkanov nepreukázali teratogénne, fetotoxické či maternotoxické účinky. Použiť len po zhodnotení prínosu/rizika zodpovedným veterinárnym lekárom.

Liekové interakcie a iné formy vzájomného pôsobenia:

Baktericídny účinok amoxicilínu môže byť znížený súčasným použitím bakteriostatických látok ako sú makrolidy, tetracyklíny, sulfónamidy a chloramfenikol.

Predávkovanie (príznaky, núdzové postupy, antidóta):

Pri trojnásobku odporúčanej dávky podávanej počas 28 dní bolo u mačiek pozorované zníženie hodnôt cholesterolu a epizódy zvracania a u psov hnačka. V prípade predávkovania sa odporúča zahájiť symptomatickú liečbu.

**13. OSOBITNÉ BEZPEČNOSTNÉ OPATRENIA NA ZNEŠKODNENIE NEPOUŽITÉHO LIEKU(-OV) ALEBO ODPADOVÉHO MATERIÁLU, V PRÍPADE POTREBY**

Každý nepoužitý veterinárny liek alebo odpadové materiály z tohto veterinárneho lieku musia byť zlikvidované v súlade s miestnymi požiadavkami.

Lieky sa nesmú likvidovať prostredníctvom odpadovej vody alebo odpadu v domácnostiach.

O spôsobe likvidácie liekov, ktoré už nepotrebujete sa poraďte so svojím veterinárnym lekárom alebo lekárnikom. Tieto opatrenia by mali byť v súlade s ochranou životného prostredia.

**14. DÁTUM POSLEDNEHO SCHVÁLENIA TEXTU V PÍSOMNEJ INFORMÁCII PRE POUŽÍVATEĽOV**

**15. ĎALŠIE INFORMÁCIE**

Len pre zvieratá.

Výdaj lieku je viazaný na veterinárny predpis.

Charakter a zloženie vnútorného obalu

Blister (hliník/hliník) – 10 tabliet v 1 blistri

Kartónová škatuľka: veľkosti balenia 10, 100, 250, 500 tabliet.

Nie všetky veľkosti balenia sa musia uvádzať na trh.

Ak potrebujete akúkoľvek informáciu o tomto veterinárnom lieku, kontaktujte miestneho zástupcu držiteľa rozhodnutia o registrácii.

Česká republika a Slovensko

Vetoquinol s.r.o., Walterovo náměstí 329/3, 158 00 Praha 5, Česká republika

tel. +420 736 622 334, info.cz@vetoquinol.com